Malta include România în lista statelor cu cod portocaliu. Condițiile de intrare în țară.
Autoritățile malteze au revizuit condițiile de intrare în Republica Malta, în contextul evoluției pandemiei de COVID-19. România a fost inclusă pe lista statelor/zonelor cu cod portocaliu în Malta. Condițiile au intrat în vigoare la 13 decembrie 2020.
Începând cu data de 13 decembrie, dacă sosești în Republica Malta din statele/zonele cu cod portocaliu, inclusiv România, trebuie să prezinți un test molecular (tip PCR) cu rezultat negativ pentru infecția cu SARS-CoV-2, efectuat cu maximum 72 de ore anterior intrării pe teritoriul acestui stat. MAE recomandă ca documentul care atestă rezultatul testului pentru infecția cu SARS-CoV-2 să fie redactat în limba engleză, având în vedere că autoritățile malteze nu au precizat informații suplimentare cu privire la acest aspect.În situația neprezentării testului molecular tip PCR cu rezultat negativ pentru infecția cu SARS-CoV-2, persoanele care sosesc din state/zone cu cod portocaliu au obligația fie de a efectua un test la momentul intrării în Republica Malta, fie de a se supune măsurii de carantină pentru o perioadă de 14 zile, cu suportarea de către persoana în cauză a costurilor aferente testării sau carantinării, după caz.Sunt exceptate de la măsura prezentării testului PCR persoanele care dețin un document de identitate maltez și cele care au rezidența pe teritoriul maltez.Totodată, persoanele care sosesc în Republica Malta trebuie să completeze două formulare, Declarația Călătorului – Travel Declaration Form și Formularul de localizare a pasagerului – Passenger Locator Form. Acestea sunt disponibile la: https://www.maltairport.com/declarationforms/.